Návrh pomoci SR Ukrajine pri plnení cieľov Akčného plánu EÚ - Ukrajina

Cieľom tohto materiálu je identifikácia možností SR na poskytnutie bilaterálnej pomoci Ukrajine v rámci napĺňania cieľov Akčného plánu EÚ. Návrh pomoci vychádza najmä z analýzy nasledujúcich primárnych zdrojov: Akčný plán EÚ – Ukrajina, vypracovaný v rámci Európskej politiky susedstva a schválený obidvoma stranami 21. februára 2005 a materiálu vlády Ukrajiny Opatrenia na realizáciu Akčného plánu Ukrajina – EÚ v roku 2005, ktorý ukrajinská vláda schválila 22. apríla 2005. 										             
Návrh zároveň odráža zahraničnopolitický záujem SR na posilnení priestoru stability a bezpečnosti na východ od našich hraníc a podporuje procesy spoločenských, ekonomických a sociálnych reforiem na Ukrajine, ktoré by mali prispieť k rozvoju vzájomnej spolupráce a k podpore dobrých susedských vzťahov. 
Predložený návrh zohľadňuje skúsenosti Výskumného centra Slovenskej spoločnosti pre zahraničnú politiku, n. o. z realizácie projektu „Partnerstvo pre európsku integráciu Ukrajiny: podpora verejnej debaty o EÚ“, ktorý bol financovaný prostredníctvom zdrojov oficiálnej pomoci SR Ukrajine.
Pozn.: V rámci projektu sa uskutočnilo 8 konferencií na Ukrajine (Kyjev, Charkov, Dnepropetrovsk, Doneck, Odesa, Užhorod, Ivano-Frankovsk a Ľvov) na tému európskej integrácie Ukrajiny a skúseností SR z integračného procesu. Návrh pomoci zohľadňuje podnety, ktoré zazneli v diskusiách počas konania týchto konferencií. 
Materiál obsahuje stanoviská a návrhy, ktoré k príslušným oblastiam zaslali ministerstvá a iné orgány štátnej správy SR. 
Väčšina návrhov na formy pomoci SR pri napĺňaní cieľov Akčného plánu EÚ - Ukrajina je zameraná na odovzdávanie skúseností a poznatkov z reforiem uskutočnených v príslušných oblastiach na Slovensku. Návrh taktiež identifikuje možných poskytovateľov pomoci zo strany SR, avšak podrobnejšie nešpecifikuje jej financovanie, s výnimkou tých foriem pomoci, ktoré môžu byť poskytnuté mimovládnymi organizáciami SR v rámci grantovej schémy pre poskytovanie oficiálnej pomoci SR Ukrajine.
Štruktúrovanie predloženého materiálu vychádza z Akčného plánu EÚ – Ukrajina (číslovanie cieľov zodpovedá schválenému textu dokumentu), ktorý dopĺňa o konkrétne návrhy pomoci SR. Tento návrh identifikuje iba tie ciele Akčného plánu s EÚ, pri ktorých realizácii je možné ponúknuť efektívnu pomoc  zo strany SR.  Ich konečný počet i spôsob realizácie bude však závisieť od finančných prostriedkov, ktoré si inštitúcie dokážu zabezpečiť z vlastných zdrojov. 

Vysvetlivky:	Písmenom A/ je v texte označené príslušné opatrenie vlády Ukrajiny na implementáciu cieľa
Písmeno B/ označuje navrhovanú formu pomoci zo strany SR	
V dvojitom rámčeku sa nachádzajú bližšie stanoviská a návrhy rezortov k príslušným sektorálnym oblastiam.

2.1. Politický dialóg a reformy
Demokracia, právny štát, ľudské práva a základné slobody  
1. Posilnenie stability a efektívnosti inštitúcií garantujúcich demokraciu a právny štát
a)	Zabezpečiť demokratické voľby do parlamentu v marci 2006 v súlade s kritériami a normami OBSE/Kancelária pre demokratické inštitúcie a ľudské práva (ODIHR) 
A/ Opatrenia vlády Ukrajiny: vyhodnotiť nedostatky volebného procesu v Ukrajine a navrhnúť zmeny volebného zákona; pozvať zahraničných pozorovateľov na parlamentné voľby v Ukrajine; vypracovať a schváliť zákon o opozícii
Zodpovedné inštitúcie: Úrad vlády Ukrajiny, MZV Ukrajiny, Ministerstvo spravodlivosti Ukrajiny
B/ Formy možnej pomoci SR:
•	Vyslanie zástupcov SR do pozorovateľskej misie na parlamentné voľby v Ukrajine v marci 2006 v rámci misie OBSE/ODIHR, monitoring volieb slovenskými mimovládnymi organizáciami
•	Expertné konzultácie pri príprave parlamentných volieb a novelizácie volebnej legislatívy vrátane prípravy zákona o opozícii
Inštitúcie: mimovládne organizácie, MZV SR 
Financovanie: prostredníctvom grantov pre mimovládne organizácie v rámci programu Oficiálnej pomoci SR Ukrajine. Podmienkou financovania uvedených foriem možnej pomoci SR v rámci programu Official Aid (OA), resp. Official Development Aid (ODA) - ak sa Ukrajina na základe rozhodnutia výboru OECD – Development Assistance Committee oficiálne stane recipientom ODA - je predloženie kvalitných projektov v súlade s pravidlami vyhláseného príslušného grantového kola a schválenie projektu(ov) Riadiacim výborom Trustového fondu ODA.  

b)	Pokračovať v administratívnej reforme a posilňovaní miestnej samosprávy v súlade s Európskou chartou miestnej samosprávy
A/ Opatrenia vlády Ukrajiny: príprava návrhov zákonov týkajúcich sa administratívnej reformy a posilňovania miestnej a regionálnej samosprávy, územnosprávneho členenia Ukrajiny, rozdelenia kompetencií štátnej správy a samosprávy a pod.
Zodpovedné inštitúcie: Úrad vlády Ukrajiny (podpredseda vlády pre otázky administratívnej a územno-správnej reformy), Ministerstvo spravodlivosti Ukrajiny  
B/ Formy možnej pomoci SR:
•	Študijný pobyt predstaviteľov mimovládnych organizácií Ukrajiny a zamestnancov štátnej správy na príslušných ústredných orgánoch štátnej správy SR 
Inštitúcie: mimovládne organizácie, orgány štátnej správy
•	Školenie a študijný pobyt pracovníkov Úradu vlády Ukrajiny a Ministerstva spravodlivosti Ukrajiny pripravujúcich administratívnu reformu, zameraný na skúsenosti z uskutočnenia administratívnej a územno-správnej reformy v SR
Inštitúcie: Úrad vlády SR, Združenie miest a obcí Slovenska, MV SR
•	Školenie o skúsenostiach s reformou verejnej správy na Slovensku, procese presunu kompetencií z centrálnej úrovne na regionálnu samosprávu 
Inštitúcie: MVRR SR, Košický samosprávny kraj
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou
2. Pokračovať v reforme súdnictva a právnych reformách s cieľom zabezpečiť nezávislosť a akcieschopnosť súdnej moci a takisto nezaujatosť a efektívnosť prokuratúry
Priviesť do súladu s európskymi normami legislatívu, týkajúcu sa civilného a trestného práva vrátane administratívnych priestupkov; reforma prokuratúry a odstránenie nedostatkov v činnosti orgánov činných v trestnom konaní; reforma súdnictva s cieľom posilnenia jeho nezávislosti a efektívnosti; školenia pre sudcov, prokurátorov a ďalších osôb pôsobiacich v orgánoch súdnictva, štátnej správy, polície a nápravných zariadení zamerané na problematiku ochrany ľudských práv
A/ Opatrenia vlády Ukrajiny: príprava zákonov o poskytovaní právnej pomoci, o prokuratúre, o súdnictve, o vykonávaní rozsudkov Európskeho súdu pre ľudské práva; posilnenie mechanizmov občianskej kontroly nad činnosťou orgánov činných v trestnom konaní a vypracovanie vzdelávacieho kurzu o ľudských právach
Zodpovedné inštitúcie: Ministerstvo spravodlivosti Ukrajiny, Generálna prokuratúra, Štátna súdna administrácia, Najvyšší súd Ukrajiny, Najvyšší administratívny súd, Ministerstvo školstva a vedy, Akadémia sudcov Ukrajiny
B/ Formy možnej pomoci SR:
•	Školenie a študijný pobyt v SR pre pracovníkov Ministerstva spravodlivosti Ukrajiny, Štátnej súdnej administratívy, Najvyššieho súdu Ukrajiny a Najvyššieho administratívneho súdu Ukrajiny zameraný na reformy a fungovanie súdnictva v SR
Inštitúcie: Ministerstvo spravodlivosti SR, Najvyšší súd SR, Združenie sudcov Slovenska
•	Školenie a študijný pobyt pracovníkov Generálnej prokuratúry Ukrajiny s cieľom oboznámenia sa s legislatívou a fungovaním prokuratúry v SR
Inštitúcie: Generálna prokuratúra SR, Ministerstvo spravodlivosti SR 
•	Vyslanie lektora zo SR na Ministerstvo školstva a vedy Ukrajiny a na Akadémiu sudcov Ukrajiny s cieľom prezentácie učebných osnov vzdelávacieho kurzu o ľudských právach
Inštitúcie: Katedra politológie, Filozofická fakulta UK, Bratislava (Katedra politológie FiF UK môže poskytnúť vysokoškolský učebný kurz o ľudských právach)
Financovanie:   vlastné zdroje zainteresovaných inštitúcií,                                          dohodnutý cost-sharing s ukrajinskou stranou

Ministerstvo spravodlivosti
•	Poskytovanie odborného poradenstva a pomoci pri príprave nových legislatívnych návrhov z oblasti civilného a obchodného práva
•	Poskytovanie odborného poradenstva a pomoci z oblasti trestného práva a výmena skúseností z predvstupovej fázy Slovenskej republiky spočívajúcej najmä v legislatívnych prácach
Generálne riaditeľstvo Zboru väzenskej a justičnej stráže SR
•	Účasť na príprave vedúcich pracovníkov väzenských zariadení formou konzultácií a študijných stáží v ústavoch na výkon väzby a v ústavoch na výkon trestu odňatia slobody
Justičná akadémia
•	Účasť ukrajinských sudcov a prokurátorov na vzdelávacích aktivitách Justičnej akadémie Slovenska na základe vzájomnej dohody s príslušnou vzdelávacou inštitúciou pre sudcov a prokurátorov na Ukrajine, prípadne poskytnutie lektorov pre túto inštitúciu. 
Generálna prokuratúra 
•	Konkrétne návrhy môžu byť vypracované po dôkladnej analýze ukrajinskej legislatívy v tejto oblasti a identifikovaní jednotlivých potrieb. Efektívna pomoc Ukrajine bude závisieť od jasného definovania potrieb ukrajinskej prokuratúry a konkrétnych zdrojov financovania 

Financovanie: vlastné zdroje zainteresovaných inštitúcií,                                                  dohodnutý cost-sharing s ukrajinskou stranou	

3. Zabezpečiť účinnosť boja s korupciou
Vstúpiť do skupiny krajín Rady Európy GRECO, revidovať Národný program boja proti korupcii
A/ Opatrenia vlády Ukrajiny: vypracovať návrhy zákonov o ratifikácii dohovoru Rady Európy o boji s korupciou, dohovoru OSN o boji s korupciou, o princípoch prevencie a boja proti korupcii, o zodpovednosti právnických osôb za korupčné priestupky, novelizovať príslušné zákony Ukrajiny, vypracovať program „Čisté ruky“ (národný program boja s korupciou), pripraviť návrh zákona o štátnej službe, vypracovať návrh kódexu etiky štátneho úradníka, uskutočniť monitoring štátnej správy podľa indikátorov SIGMA/OECD
Zodpovedné inštitúcie: Ministerstvo spravodlivosti Ukrajiny, Ministerstvo vnútra Ukrajiny, Ministerstvo zahraničných vecí Ukrajiny, podpredseda vlády pre administratívnu a územno-správnu reformu, Hlavná správa štátnej služby, Služba bezpečnosti Ukrajiny
B/ Formy možnej pomoci SR:
•	Vyslanie skupiny lektorov zo SR, prípadne usporiadanie odborného seminára na území SR v spolupráci s Úradom vlády Ukrajiny s cieľom prezentácie slovenských skúseností z prípravy a realizácie Národného programu boja proti korupcii a príslušnej legislatívy (najmä informačný zákon, zmeny v trestnom poriadku – napr. zákon 301/2005, verejné obstarávanie a pod.) 
Inštitúcie: Ministerstvo spravodlivosti, Ministerstvo vnútra SR, odbor boja proti korupcii -Úrad vlády SR, Generálna prokuratúra SR, Transparency International Slovensko
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou

4. Zabezpečiť rešpektovanie ľudských práv a základných slobôd v súlade s medzinárodnými a európskymi normami
Zabezpečiť výkon príslušných dohovorov OSN a Rady Európy
A/ Opatrenia vlády Ukrajiny: zabezpečiť výkon dohovorov o ochrane osobných údajov, ochrane ľudských práv a základných slobôd
Zodpovedná inštitúcia: Ministerstvo spravodlivosti Ukrajiny
B/ Formy možnej pomoci SR:
•	Seminár predstaviteľov Ministerstva spravodlivosti Ukrajiny, Ministerstva vnútra Ukrajiny a Štátnej služby pohraničnej stráže Ukrajiny s cieľom oboznámenia sa s legislatívou a systémom zabezpečenia ochrany osobných údajov, ktorý by predchádzal návšteve ministra spravodlivosti SR na Ukrajine 
Inštitúcie: Ministerstvo vnútra SR, Úrad na ochranu osobných údajov 
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou

5. Zabezpečiť rozvoj občianskej spoločnosti
Zabezpečiť výkon práva občanov na slobodné združovanie a zapojenie občanov do mechanizmu prijímania rozhodnutí prostredníctvom mimovládnych občianskych organizácií
A/ Vypracovať návrhy, resp. novelizovať zákony o združovaní občanov, o slobode svedomia a náboženských organizáciách, o apelácii občanov, vypracovať návrh Koncepcie spolupráce medzi štátom a občianskou spoločnosťou
Zodpovedné inštitúcie: Ministerstvo spravodlivosti Ukrajiny
B/ Formy možnej pomoci SR:
•	Vyslanie slovenských lektorov v spolupráci s Úradom vlády Ukrajiny s cieľom prezentácie skúseností SR z rozvoja tretieho sektora (príslušná legislatíva, financovanie, skúsenosti zo spolupráce MVO a štátu, organizovanie)
Inštitúcie: mimovládne organizácie
•	Pobyt predstaviteľov mimovládnych organizácií Ukrajiny v SR s cieľom oboznámenia sa s fungovaním tretieho sektora v SR (legislatíva, fundraising, budovanie partnerstiev so štátnymi úradmi)
•	Zapojenie verejnosti do diskusie a tvorby politík SR v rámci EÚ na príklade činnosti Národného konventu o EÚ 
Inštitúcie: mimovládne organizácie
Financovanie: čiastočne aj prostredníctvom grantov pre mimovládne organizácie v rámci programu Oficiálnej pomoci SR pre Ukrajinu. Podmienkou financovania uvedených foriem možnej pomoci SR v rámci programu OA, resp. ODA (ak sa Ukrajina na základe rozhodnutia výboru OECD – DAC oficiálne stane recipientom ODA) je predloženie kvalitných projektov v súlade s pravidlami vyhláseného príslušného grantového kola a schválenie projektu(ov) Riadiacim výborom Trustového fondu ODA   

6. Zabezpečiť rešpektovanie práv médií a dodržiavanie slobody prejavu
Naďalej posilňovať legislatívne a administratívne podmienky pre činnosť médií a zabezpečenie práv novinárov
A/ Opatrenia vlády Ukrajiny: schváliť nový zákon o televízii a rozhlase, vypracovať návrhy zákonov o ochrane profesionálnej činnosti novinárov, o informáciách, vypracovať návrhy koncepcie odštátnenia médií a koncepcie rozvoja verejnoprávnych médií
Zodpovedné inštitúcie: Štátny výbor pre televíziu a rozhlas, Ministerstvo spravodlivosti Ukrajiny
B/ Formy možnej pomoci SR:
•	Pobyt predstaviteľov Štátneho výboru pre televíziu a rozhlas Ukrajiny v SR s cieľom oboznámenia sa s legislatívou upravujúcou činnosť a fungovanie verejnoprávnych médií v SR
Inštitúcie: Ministerstvo kultúry SR, Rada pre vysielanie a retransmisiu
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou

7. Zabezpečenie rešpektovania práv osôb patriacich k národnostným menšinám 
Zdokonaľovať legislatívu, týkajúcu sa ochrany osôb patriacich k národnostným menšinám, pokračovať v tesnej spolupráci medzi štátnymi orgánmi a predstaviteľmi národnostných menšín
A/ Opatrenia vlády Ukrajiny: novelizovať zákon o národnostných menšinách a zákon o koncepcii štátnej národnostnej politiky Ukrajiny
Zodpovedné inštitúcie: Štátny výbor pre otázky národnostných menšín a migrácie
B/ Formy možnej pomoci SR:
•	Výmena skúseností, týkajúca sa legislatívneho, inštitucionálneho a finančného zabezpečenia ochrany práv osôb patriacich k národnostným menšinám a organizácií reprezentujúcich ich záujmy v SR
Inštitúcie: Úrad vlády SR, Ministerstvo zahraničných vecí SR  
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou

8. Prevencia zlého zaobchádzania s ľuďmi a mučenia
Nenavrhuje sa
9. Zabezpečenie rovnoprávnosti predstaviteľov rôznych pohlaví
Nenavrhuje sa
10. Zabezpečenie rešpektovania práv detí
Nenavrhuje sa

11.	Zabezpečenie rešpektovania práv odborových zväzov a dodržiavania základných noriem práce 
Nenavrhuje sa
12. Zabezpečenie medzinárodnej spravodlivosti
Nenavrhuje sa

Regionálne a medzinárodné otázky, spolupráca v oblasti zahraničnej a bezpečnostnej politiky, nešírení zbraní hromadného ničenia, prevencie konfliktov a krízového manažmentu

13.	Posilniť politický dialóg a spoluprácu v otázkach zahraničnej a bezpečnostnej politiky
Hľadať nové formy a mechanizmy politického dialógu v otázkach týkajúcich sa Európskej bezpečnostnej politiky, riešení regionálnych kríz a nešírenia zbraní hromadného ničenia; spolupracovať s EÚ v otázkach zabezpečenia efektívneho fungovania multilaterálnych organizácií
A/ Opatrenia vlády Ukrajiny: uskutočniť konzultácie s EÚ o možnej spolupráci v oblasti SZBP a Európskej bezpečnostnej stratégie vrátane zvýšenia efektívnosti OSN
Zodpovedné inštitúcie: Ministerstvo zahraničných vecí Ukrajiny, Ministerstvo obrany Ukrajiny, Služba bezpečnosti Ukrajiny
B/ Formy možnej pomoci SR:
•	Bilaterálne konzultácie v súvislosti s prípravou SR na pôsobenie v BR OSN v rokoch 2006 – 2007 
•	Minimálne raz ročne v súlade s platným Protokolom o spolupráci medzi ministerstvami zahraničných vecí SR a Ukrajiny uskutočniť na príslušnej úrovni bilaterálne konzultácie týkajúce sa dvojstrannej spolupráce, bezpečnostných a eurointegračných vzťahov ako aj európskych otázok 
•	Rozvíjať bilaterálny politický a vojenský dialóg na úrovni hlavných funkcionárov rezortov obrany a expertných skupín, týkajúci sa civilno-vojenských vzťahov, obranného plánovania, zlepšenia civilného a demokratického riadenia ozbrojených síl a zvyšovania interoperability ozbrojených síl Ukrajiny
•	Uskutočňovať v rámci možností školenia a študijné pobyty pre zamestnancov partnerských ukrajinských inštitúcií zamerané na problematiku európskej integrácie
Inštitúcie: Ministerstvo zahraničných vecí SR, Ministerstvo obrany SR, Úrad vlády SR
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou

14. 	Posilnenie spolupráce v regionálnych a medzinárodných otázkach, pri prevencii konfliktov a riešení krízových situácií
Podporiť pozície EÚ, týkajúce sa riešenia medzinárodných a regionálnych otázok; prispieť k vyriešeniu Podnesterskej krízy v Moldavsku v súčinnosti s EÚ a OBSE; pokračovať v spolupráci s EÚ a participácii na jej policajných misiách v Bosne a Hercegovine a Macedónsku; pokračovať v konzultáciách o ďalšom využití ukrajinských kapacít pri leteckom transporte na dlhé vzdialenosti; ukončiť rokovania o návrhu bezpečnostnej dohody medzi EÚ a Ukrajinou, rovnako ako i dohody o účasti Ukrajiny na misiách EÚ
A/ Opatrenia vlády Ukrajiny: uskutočniť konzultácie s EÚ, vypracovať mechanizmus pripájania sa Ukrajiny k pozíciám EÚ, pokračovať v trojstranných konzultáciách vo formáte EÚ – Ukrajina – Moldavsko; uskutočniť expertné stretnutie s cieľom dohodnúť typovú schému spoločnej kontroly a prechodu osôb i dopravných prostriedkov cez ukrajinsko-moldavskú štátnu hranicu; podpísať Protokol medzi pohraničnými službami Ukrajiny a Moldavska o operatívnej spolupráci, vytvoriť konzultačný úrad na hranici s Moldavskom, pokračovať v demarkácii štátnej hranice s Moldavskom; posilniť ukrajinské misie v Bosne a Herzegovine a Macedónsku; podporiť spoluprácu medzi Inštitútom EÚ pre medzinárodnú bezpečnosť v Paríži a ukrajinskými inštitútmi zaoberajúcimi sa otázkami riešenia regionálnych kríz   
Zodpovedné inštitúcie: Ministerstvo zahraničných vecí Ukrajiny, Ministerstvo obrany Ukrajiny, Ministerstvo dopravy Ukrajiny, Ministerstvo spojov Ukrajiny, Ministerstvo priemyselnej politiky, Služba bezpečnosti Ukrajiny, Štátna služba pohraničnej stráže, Štátna colná služba    
B/ Formy možnej pomoci SR:
•	Zapojenie expertov Ministerstva vnútra SR pri riešení otázok týkajúcich sa posilňovania ochrany ukrajinsko-moldavskej hranice
Inštitúcie: Ministerstvo vnútra SR, Ministerstvo zahraničných vecí SR
•	Zorganizovanie medzinárodnej konferencie „Ukrajina na ceste do EÚ: očakávania, možnosti a limity“ v Bratislave 
Inštitúcie: Výskumné neziskové organizácie, Ministerstvo zahraničných vecí SR v spolupráci s mimovládnymi organizáciami
•	Posilnenie spolupráce pri ochrane slovensko-ukrajinskej hranice
•	Pokračovanie v politických a vojenských konzultáciách na úrovni ministrov obrany, štátnych tajomníkov, generálnych riaditeľov MO v oblasti európskej a regionálnej bezpečnosti a revízie strategických dokumentov v oblasti obrany a bezpečnosti. Podporovať iniciovanie dialógu k uvedeným oblastiam v rámci formátu V-4 a Ukrajina.
Inštitúcie: Ministerstvo vnútra SR, Ministerstvo obrany SR
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou

2.2. Ekonomické reformy a sociálny rozvoj

Fungovanie trhovej ekonomiky
1. 	Pokračovať vo vytváraní plne fungujúcej trhovej ekonomiky vrátane cenotvorby, kontrola poskytovania štátnej pomoci, zdokonaľovanie legislatívneho prostredia zabezpečujúceho spravodlivú hospodársku súťaž medzi subjektmi podnikania
A/ Opatrenia vlády Ukrajiny: príprava a schválenie protimonopolného zákona a novelizácie trestného poriadku s cieľom stanoviť trestnú zodpovednosť za úmyselné kroky vedúce k deformovaniu zásad slobodnej súťaže podnikateľských subjektov
Zodpovedné inštitúcie: Protimonopolný výbor Ukrajiny
B/Formy možnej pomoci SR:
•	Pobyt predstaviteľov Štátneho protimonopolného výboru Ukrajiny v SR s cieľom oboznámenia sa s legislatívou upravujúcou slobodnú hospodársku súťaž, protimonopolné opatrenia, činnosť a fungovanie Protimonopolného úradu SR
Inštitúcie: Protimonopolný úrad SR
Financovanie: vlastné zdroje zainteresovaných inštitúcií,                                            dohodnutý cost-sharing s ukrajinskou stranou

2.	Dosiahnuť pokrok pri postupnej harmonizácii legislatívy s EÚ a zabezpečiť jej  implementáciu v praxi
Implementovať stratégiu adaptácie legislatívy v prioritných oblastiach; zavŕšiť prípravu cestovného plánu pre adaptáciu legislatívy a vypracovať návrh na monitorovanie jej implementácie; odstrániť protirečenia medzi hospodárskou a civilnou legislatívou v Ukrajine
A/ Opatrenia vlády Ukrajiny: vypracovať Plán opatrení pre zabezpečenie Celoštátneho programu adaptácie legislatívy Ukrajiny s legislatívou EÚ; vypracovať a schváliť návrhy zmien zákona o hospodárskom kódexe Ukrajiny tak, aby bol uvedený do súladu s civilným kódexom
Zodpovedné inštitúcie: Ministerstvo spravodlivosti Ukrajiny, Štátny výbor pre otázky adaptácie legislatívy
B/ Formy možnej pomoci SR:
•	Pobyt predstaviteľov Štátneho výboru pre otázky adaptácie legislatívy Ukrajiny v SR s cieľom oboznámenia sa so skúsenosťami SR pri harmonizácii národnej legislatívy s legislatívou EÚ, vyslanie lektorov a školiteľov zo SR na príslušné ukrajinské inštitúcie
Inštitúcie: Národná rada SR, Úrad vlády SR, Ministerstvo zahraničných vecí SR 
Financovanie: vlastné zdroje zainteresovaných inštitúcií,                                            dohodnutý cost-sharing s ukrajinskou stranou

3. 	Zlepšenie investičného prostredia vrátane zabezpečenia jeho transparentnosti a zjednodušenia administratívnej regulácie podnikania
Uskutočniť konzultácie s domácimi a zahraničnými hospodárskymi subjektmi s cieľom dosiahnuť odstránenie administratívnych prekážok pri podnikaní
A/ Opatrenia vlády Ukrajiny: zorganizovať regionálne „okrúhle stoly“ s domácimi podnikateľmi i zahraničnými investormi s cieľom pripraviť pracovný program regulačnej reformy pre podnikanie
Zodpovedné inštitúcie: Ministerstvo hospodárstva, Štátny výbor pre podnikanie
B/ Formy možnej pomoci SR:
•	Zorganizovanie okrúhleho stola slovenských podnikateľských subjektov, ktoré investovali v Ukrajine alebo rozvíjajú obchodné vzťahy s ukrajinskými partnermi s cieľom identifikovať administratívne prekážky ďalšej hospodárskej spolupráce s Ukrajinou
Inštitúcie: Ministerstvo hospodárstva SR, Slovenská obchodná a priemyselná komora, Slovensko-ukrajinská obchodná komora, Slovensko-ukrajinská spoločnosť, Ministerstvo zahraničných vecí SR
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou

Financie a fiškálna politika 
4. Upevniť pokrok pri dosahovaní makroekonomickej stabilizácie a rastu
Posilniť nezávislosť Národnej banky Ukrajiny v súlade so štandardmi EÚ; posilniť stabilitu fiškálneho systému vrátane realizácie daňovej reformy a opatrení strednodobého charakteru v oblasti dôchodkového systému
A/ Opatrenia vlády Ukrajiny: novelizovať zákon o Národnej banke Ukrajiny a vypracovať návrhy príslušnej legislatívy
Zodpovedné inštitúcie: Národná banka Ukrajiny, Ministerstvo financií Ukrajiny
B/ Formy možnej pomoci SR:
•	Pobyt predstaviteľov Národnej banky Ukrajiny a Ministerstva financií Ukrajiny v SR s cieľom oboznámenia sa s fungovaním Národnej banky Slovenska a skúsenosťami z realizácie bankovej reformy v SR
Inštitúcie: Národná banka Slovenska, Ministerstvo financií SR
Financovanie:   vlastné zdroje zainteresovaných inštitúcií,                                             dohodnutý cost-sharing s ukrajinskou stranou

Národná banka Slovenska 
Poskytnuté Inštitútom bankového vzdelávania NBS (IBE):
•	Diaľkové vzdelávanie - konzultačná a poradenská pomoc pri predstavovaní tejto formy vzdelávania v ukrajinskom bankovom sektore alebo v Ukrajinskej národnej banke. Konzultanti a lektori – experti z IBE. Praktická orientácia založená na takmer 10-ročných skúsenostiach s budovaním celkového systému diaľkového vzdelávania, ako aj s vytváraním a doručovaním rôznych programov diaľkového vzdelávania pre zamestnancov mimo slovenského bankového a finančného sektora
•	Na mieru navrhnuté (na základe špecifických požiadaviek) školiace aktivity (krátkodobé študijné pobyty, semináre) pre zamestnancov Národnej banky Ukrajiny – zameranie na doručenie  skúseností z transformácie NBS s cieľom akceptovania v EÚ a stať sa členom Európskeho systému centrálnych bánk, ako aj pre proces prípravy na zavedenie Eura ako spoločnej meny a vstupu do Hospodárskej a menovej únie a Eurosystému 
•	Obidve možnosti môžu byť brané do úvahy pre uskutočnenie školenia, na pôde NBS, prípadne vyslaním expertov NBS ako konzultantov/lektorov na Ukrajinu 
•	Možnosť pre zamestnancov Ukrajinskej národnej banky a/alebo ukrajinských komerčných bánk zúčastniť sa na školiacich aktivitách organizovaných IBE, menovite na školiacich podujatiach v anglickom jazyku (zahraničnými lektormi), v prípade potreby aj na iných školiacich podujatiach, pre ktoré by bolo zabezpečené tlmočenie (do ruského alebo ukrajinského jazyka)
•	Možnosť pripraviť a doručiť školiace aktivity (kurzy, semináre, workshopy) na základe špecifických požiadaviek Ukrajinskej národnej banky a ukrajinských komerčných bánk, na pôde NBS alebo na Ukrajine 
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou	

Štrukturálne reformy
5. 	Realizácia systémového a dlhodobého programu štrukturálnych reforiem s cieľom ďalšieho posilňovania fungovania trhovej ekonomiky
Pokračovať v procese privatizácie vrátane privatizácie veľkých podnikov a zvýšiť jeho transparentnosť; vyriešiť zostávajúce problémové otázky brániace Ukrajine nadobudnúť štatút krajiny s trhovou ekonomikou zo strany EÚ; znížiť zásahy štátu do cenotvorby; reformovať bankový systém a posilniť jeho kontrolu; rozvíjať vnútorný trh s cennými papiermi a zdokonaliť kontrolný systém nad činnosťou nebankových subjektov; schváliť nový zákon o akciových spoločnostiach s cieľom posilniť práva malých akcionárov; zmeniť zákon o pôde s cieľom odstrániť obmedzenia pre vlastníctvo nepoľnohospodárskej pôdy zo strany zahraničných subjektov
A/ Opatrenia vlády Ukrajiny: vypracovať Štátny program privatizácie na roky 2005 – 2007; pripraviť návrhy legislatívnych zmien, ktoré bude požadovať EÚ s cieľom nadobudnutia štatútu krajiny s trhovou ekonomikou; zrušiť memorandum medzi vládou a podnikmi metalurgického komplexu o stabilizácii cien na vnútornom trhu; vytvoriť nový systém dozoru nad činnosťou bánk; vypracovať a schváliť návrhy nových zákonov týkajúcich sa obchodu s cennými papiermi, hospodárskych spoločností a obchodovania s pôdou
Zodpovedné inštitúcie: Fond štátneho majetku Ukrajiny, Ministerstvo hospodárstva, Protimonopolný úrad, Štátna komisia pre cenné papiere a fondový trh, Ministerstvo priemyselnej politiky, Ministerstvo palív a energetiky, Národná banka Ukrajiny, Ministerstvo financií
B/ Formy možnej pomoci SR:
•	Uskutočnenie Medzivládnej komisie pre obchodno-hospodársku a vedecko-technickú spoluprácu, ktorej ďalšie zasadnutie sa má zrealizovať do konca roka 2005; v rámci MVK je možné vytvoriť „subkomisiu“, ktorá sa bude danou problematikou zaoberať
Inštitúcie: Ministerstvo hospodárstva SR, Fond národného majetku SR, Ministerstvo financií SR, NBS
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou
Sociálna situácia, zamestnanosť a redukcia chudoby
6.-7. 	Posilnenie dialógu a spolupráce v sociálnej oblasti, priblíženie Ukrajiny štandardom EÚ v oblasti zamestnanosti a sociálnej politiky. Efektívne vytváranie pracovných miest a uplatňovanie opatrení zameraných na elimináciu chudoby. 
Ministerstvo práce, sociálnych vecí a rodiny
Cezhraničná spolupráca na medzištátnej úrovni, ale aj zameraná na prehĺbenie existujúcich a nadviazanie nových vzťahov medzi susednými regiónmi by mala byť, popri obchodno-ekonomickej a vedecko-technickej spolupráci, orientovaná aj na rozvoj aktívnej spolupráce v nasledujúcich oblastiach sociálnych vecí a zamestnanosti:
•	výmena skúseností pri budovaní právneho štátu v boji proti chudobe a sociálnemu vylúčeniu a pri realizácii práva každého jednotlivca na primeranú životnú úroveň pre neho a jeho rodinu a na neustále zlepšovanie životných podmienok, s dôrazom na osobnú   zodpovednosť
•	reforma trhu práce a pracovnoprávnych vzťahov, oblasť aktívnej politiky trhu práce atď.
•	mechanizmy a prostriedky podpory trvalo udržateľného rozvoja sociálnych služieb, ako integrálnej súčasti verejných služieb a zdroja pracovných miest a prostriedku zabránenia sociálnej exklúzie, posilnenie úlohy samosprávy
•	podpora pri transformácii sociálnych služieb, zameranej na adekvátnu reakciu systému na demografický vývoj, najmä starnutie populácie, a to vytvorením nástrojov na zabezpečenie dlhodobej starostlivosti o občanov vyšších vekových kategórií odkázaných na komplexnú zdravotno-sociálnu starostlivosť a zabezpečenie udržateľnosti tohto systému a jeho dostupnosti
•	podpora trvalo udržateľného rozvoja v oblasti budovania rozvoja infraštruktúry zariadení sociálnych služieb s požiadavkou proporcionálneho regionálneho rozvoja
•	poskytovanie informácií týkajúcich sa spôsobov riešenia problémov občanov so zdravotným postihnutím a jednotlivých foriem kompenzácií v SR (formou výmenných zahraničných ciest)
•	poradenstvo pri vytváraní legislatívy zameranej na občanov so zdravotným postihnutím, seniorov, týrané ženy a deti
•	pomoc pri kontaktovaní sa s mimovládnymi organizáciami v Slovenskej republike pracujúcimi s osobami so zdravotným postihnutím, seniormi, týranými ženami a deťmi s cieľom ďalšej spolupráce
•	poskytovanie pomoci a expertízy v otázke náhradnej rodinnej starostlivosti pre deti žijúce mimo vlastných rodín
•	poradenstvo v oblasti európskej koordinácie systémov sociálneho zabezpečenia pracovníkov a ich rodinných príslušníkov pohybujúcich sa v rámci EÚ 

Pozn.: Prešovský samosprávny kraj má uzatvorenú dohodu o spolupráci so Zakarpatskou oblasťou Ukrajiny a má záujem o začlenenie sa do procesu pomoci aj v oblasti sociálnej situácie, zamestnanosti a redukcii chudoby.

Financovanie: zdroje zúčastnených inštitúcií formou cost-sharing, v prípade Prešovského VÚC v zmysle uzatvorenej dohode o spolupráci	

Regionálny rozvoj
8. Zníženie rozdielov medzi úrovňou rozvoja jednotlivých regiónov a zlepšenie možností pre lokálny rozvoj
Začať strategické plánovanie na štátnej i regionálnej úrovni, vypracovať návrh Štátnej stratégie regionálneho rozvoja Ukrajiny do roku 2015

Ministerstvo hospodárstva, Ministerstvo výstavby a regionálneho rozvoja, Košický a Prešovský samosprávny kraj

Podporovať rôzne formy regionálnej spolupráce medzi regiónmi SR a Ukrajiny s osobitým dôrazom na rozvoj spolupráce medzi Zakarpatskou oblasťou a Košickým a Prešovským VÚC. Vyššie územné celky môžu podporiť túto oblasť konzultáciami pri tvorbe a spracovaní projektov, podporou inkubátorov a priemyselných parkov, pri spracovaní a pripomienkovaní relevantných dokumentov podporujúcich činnosť malého a stredného podnikania.
SR je pripravená k spolupráci aj s ostatnými regiónmi UA

Prehlbovať spoluprácu s ukrajinskou stranou prostredníctvom prípravy spoločných projektov cezhraničnej a medziregionálnej spolupráce v rámci nového cieľa 3 „Teritoriálna spolupráca“. MVRR SR podporuje v budúcom programovacom období vytvorenie dvoch samostatných programov cezhraničnej spolupráce. Program spolupráce s Maďarskom v oblasti cezhraničnej spolupráce v rámci budúceho cieľa 3 a program spolupráce s Ukrajinou prostredníctvom ENPI programu 

Inštitúcie: Ministerstvo výstavby a regionálneho rozvoja SR, Ministerstvo hospodárstva SR, Košický VÚC, Prešovský VÚC, 
 
Aktívna príprava a realizácia spoločných projektov so Zakarpatskou oblasťou Ukrajiny s dôrazom na využívanie vnútorných zdrojov regiónov, prioritne zameraných do oblastí dopravy, životného prostredia, podpory rozvoja malého a stredného podnikania, územného rozvoja, cestovného ruchu, využívania obnoviteľných zdrojov energie a vytvárania informačných databáz v oblasti regionálneho rozvoja

Spolupráca s predstaviteľmi regiónov Ukrajiny, najmä Zakarpatskej a Ivano-Frankovskej oblasti pri vypracovávaní strategických rozvojových  dokumentov. Vytváranie podmienok pre poskytovanie informácií a skúseností pre predstaviteľov susedských oblastí Ukrajiny vo vzťahu k riadeniu regiónu

Inštitúcie: Prešovský samosprávny kraj

Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou	

2.3. Obchod, trhové hospodárstvo a regulačné reformy
Vypracovať v priebehu roku 2005 prvú analýzu dopadu rozšírenia EÚ na obchodné vzťahy medzi EÚ a Ukrajinou a pokračovať v pravidelnom vyhodnocovaní vývoja obchodných vzťahov
A/ Opatrenia vlády Ukrajiny: vytvoriť dvojstrannú komisiu EÚ – Ukrajina pre hodnotenie vývoja obchodných vzťahov medzi EÚ a Ukrajinou
Zodpovedná inštitúcia: Ministerstvo hospodárstva Ukrajiny
B/ Formy možnej pomoci SR:
•	Vypracovanie analýzy dopadu vstupu SR do EÚ na bilaterálny obchod medzi SR a EÚ a poskytnutie tejto analýzy ukrajinskej strane
Inštitúcia: Ministerstvo hospodárstva SR
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou

Ministerstvo hospodárstva
Ukrajina sa stáva čoraz dôležitejším partnerom v obchodnej a hospodárskej spolupráci pre SR. Energetické a prepravné koridory spájajúce SR s Ukrajinou a trvalý rast vzájomného obratu nám spolu s geografickou blízkosťou dávajú možnosť trvalého upevňovania spolupráce. Skúsenosti SR v začleňovaní sa do štruktúr EU môžeme v plnej miere poskytnúť Ukrajine v jej procese implementácie a budovania nových vzťahov s EÚ
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou	

2.3.1. Pohyb tovarov
Obchodné vzťahy
1-3. Implementácia záväzkov Dohody o partnerstve a spolupráci (PCA) v oblasti  obchodu s tovarmi, vstup do WTO, makroekonomické a administratívne reformy podľa 2.2 a 2.3 Akčného plánu
Postupne likvidovať exportné a importné obmedzenia podľa č. III PCA a po vstupe do WTO implementovať články XI, XII, XIV, XX a XXI GATT; postupne liberalizovať obchod s oceľovými výrobkami ešte pred vstupom do WTO; vyriešiť otázky netarifných obmedzení obchodu s EÚ; uskutočniť výskum podmienok pre vytvorenie zóny voľného obchodu medzi EÚ a Ukrajinou
A/ Opatrenia vlády Ukrajiny: harmonizovať obchodnú legislatívu v súlade s podmienkami vstupu do WTO, uskutočňovať pravidelné konzultácie s EÚ v otázkach vstupu Ukrajiny do WTO; vytvoriť dvojstrannú expertnú komisiu Ukrajina – EÚ pre analýzu podmienok pre vytvorenie zóny voľného obchodu s EÚ
Zodpovedné inštitúcie: Ministerstvo hospodárstva Ukrajiny, Ministerstvo prírodných zdrojov Ukrajiny, Ministerstvo agrárnej politiky Ukrajiny, Ministerstvo zahraničných vecí Ukrajiny

B/ Formy možnej pomoci SR:
•	Zabezpečenie účasti expertov Ministerstva hospodárstva SR a Ministerstva zahraničných vecí SR v dvojstrannej komisii EÚ – Ukrajina pre analýzu podmienok vytvorenia zóny voľného obchodu medzi EÚ a Ukrajinou
Inštitúcia: Ministerstvo hospodárstva SR, Ministerstvo zahraničných vecí SR
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou
 
Clá

4-7. Harmonizácia colnej legislatívy s požiadavkami EÚ; zlepšenie fungovania colnej  služby na hranici i vnútrozemí; príprava Ukrajiny na fungovanie v rámci vnútorného trhu EÚ; zjednodušenie pohybu tovarov
Harmonizácia colnej legislatívy s požiadavkami EÚ; zjednodušiť dokumentáciu pre zahraničnoobchodné operácie; skúmať možnosti pristúpenia Ukrajiny k Dohode o hodnotení zhody tovarov; harmonizovať systém technických noriem a akreditácie tovarov s EÚ; skvalitniť systém dozoru nad trhom; vyhýbať sa zavádzaniu množstevných kvót, postupne upúšťať od licencovania importných operácií, nepristupovať k novým diskriminačným opatreniam; implementovať normy EÚ týkajúce sa potravinovej bezpečnosti pri obchode s potravinami 
A/ Opatrenia vlády Ukrajiny: vypracovať návrhy noviel colných zákonov; pristúpiť k medzinárodným dohovorom týkajúcim sa zjednodušenia pohybu tovarov; vypracovať koncepciu systému analýzy a regulovania rizík pri obchode s tovarmi; vytvoriť Radu dovozcov pri vláde Ukrajiny; schváliť zákon o disciplinárnom štatúte colnej služby Ukrajiny; začať s EÚ konzultácie o príprave Dohody o hodnotení zhody tovarov; vypracovať návrhy zákonov o technických normách, normovaní v stavebníctve; pri Ministerstve hospodárstva vytvoriť Národné informačné centrum pre otázky WTO; dosiahnuť vstup Národnej agentúry pre akreditáciu Ukrajiny do Európskej asociácie pre akreditáciu; vypracovať návrh zákona o ochrane práv spotrebiteľa; priviesť do súladu s požiadavkami EÚ systém bezpečnosti potravinárskych výrobkov, sanitárnej a fytosanitárnej kontroly; pristúpiť k normám kvality ISO a HACCP
Zodpovedné inštitúcie: Štátna colná služba Ukrajiny, Ministerstvo hospodárstva Ukrajiny, Ministerstvo spravodlivosti Ukrajiny, Štátna pohraničná služba Ukrajiny, Ministerstvo prírodných zdrojov, Národná agentúra pre akreditáciu Ukrajiny, Štátny výbor pre stavebníctvo, Ministerstvo dopravy, Štátny výbor pre dozor a ochranu práce, Štátny výbor pre ochranu spotrebiteľov
B/ Formy možnej pomoci SR:
•	Študijný pobyt pre predstaviteľov Štátnej colnej služby Ukrajiny v SR s cieľom oboznámenia sa s harmonizáciou colnej legislatívy s požiadavkami a normami EÚ
Inštitúcia: Colná správa SR
•	Študijný pobyt pre predstaviteľov Národnej agentúry Ukrajiny pre akreditáciu v SR s cieľom oboznámenia sa s harmonizáciou technických noriem SR s požiadavkami EÚ
Inštitúcie: Úrad pre normalizáciu, metrológiu a skúšobníctvo SR, Slovenský ústav technickej normalizácie
•	Študijný pobyt v SR pre predstaviteľov Ministerstva agrárnej politiky Ukrajiny a Ministerstva zdravotníctva Ukrajiny v SR s cieľom oboznámenia sa so systémom sanitárnej a fytosanitárnej kontroly potravinárskych výrobkov a certifikáciou kvality ISO 
Inštitúcie: Ministerstvo poľnohospodárstva SR, Ministerstvo zdravotníctva SR  
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou

Normy, technické regulácie a posudzovanie zhody 
 6. Zjednotenie Ukrajiny s európskymi a medzinárodnými regulačnými a administratívnymi postupmi 

Opatrenia vlády Ukrajiny: uskutočňovať s EK konzultácie o procedúrach a mechanizmoch s cieľom implementovať twinningové programy a programy TAIEX, zabezpečiť vypracovanie príslušnej legislatívy

Úrad pre normalizáciu, metrológiu a skúšobníctvo
Úrad pre normalizáciu, metrológiu a skúšobníctvo SR (ÚNMS SR) spolu s organizáciami v jeho pôsobnosti vrátane slovenského skúšobníctva, ponúkajú skúsenosti s prenosom know-how v oblasti infraštruktúry, kvality a slobodného pohybu tovaru, ktoré získali pri realizácii projektov financovaných EU (napr. PHARE, MEDA) s cieľom podpory úloh vytýčených v Akčnom pláne EÚ - Ukrajina. Vo všeobecnosti je UNMS SR s partnermi pripravený odovzdávať svoje znalosti v oblasti normalizácie, metrológie, posudzovania zhody výrobkov, akreditácie a kvality spolu so skúsenosťami z predvstupového procesu. Pomoc poskytnutá slovenskou stranou môže obsiahnuť rôzne kurzy, vzdelávacie, tréningové a stážové programy a iné aktivity určené pre ukrajinských expertov, resp. inštitúcie so zameraním na rôzne sektory a problematiku napr. hračky, vybavenie proti hluku, plynové zariadenia, kotle na horúcu vodu, tlakové zariadenia, výťahy, stroje, motorové vozidlá, nízkonapäťové zariadenia, elektromagnetická kompatibilita, zdravotnícke pomôcky, stavebné výrobky, zbrane, zváranie (spolu s vysokou technológiou), textilné a odevné výrobky, chemické produkty, optické a osvetľovacie vybavenie, potraviny, všeobecná bezpečnosť výrobkov, manažment životného prostredia a kvality, dobrá laboratórna prax, atď.
V nadväznosti na vyššie uvedené ustanovenia Akčného plánu EÚ – Ukrajina môžu jednotlivé aktivity ponúkané ÚNMS SR a partnermi okrem iného obsahovať (indikatívny zoznam):
•	Pomoc pri aproximácii rámcovej a sektorálnej legislatívy Ukrajiny s technickými nariadeniami EÚ v rôznych sektoroch
•	Objasnenie a pomoc v implementácii Nového prístupu technickej harmonizácie a Globálneho prístupu posudzovania zhody výrobkov
•	Podpora v rámci revízie existujúcich ukrajinských noriem s cieľom harmonizácie s medzinárodnými a európskymi normami a ich dobrovoľnej aplikácie
•	Pomoc pri implementácii a rozvoji štandardných právnych vzťahov v súvislosti s normalizáciou, posudzovaním zhody, certifikáciou, akreditáciou, metrológiou a trhovým dohľadom v súlade s požiadavkami EÚ
•	Podpora pri budovaní inštitucionálneho a organizačného rámca pre normalizáciu, posudzovanie zhody, certifikáciu, akreditáciu, metrológiu a trhový dohľad
•	Príspevok k naplneniu cieľa vzájomného uznávania výsledkov posudzovania zhody výrobkov a zjednodušenie postupov posudzovania zhody podľa technických predpisov EÚ
•	Pomoc pri riešení problémov trhového dohľadu v oblasti dodržiavania technických predpisov v štádiu uvádzania produktov na trh ako aj v oblasti in –service inšpekcií
•	Pomoc v metrológii so zvláštnym zameraním na metrologický inštitucionálny rámec, právny základ zahrnujúci smernice starého a nového prístupu, autorizáciu a notifikáciu
•	Pomoc v aproximácii ukrajinskej legislatívy s EÚ v súvislosti so zodpovednosťou za vadný výrobok a všeobecnou bezpečnosťou výrobkov
•	Podpora konvergenčného procesu smerom k legislatíve EÚ v sanitárnej a fytosanitárnej kontrole, zvlášť vo vzťahu k potravinám (táto problematika je v kompetencii Ministerstva pôdohospodárstva SR)
•	Podpora programov pre malé a stredné podniky: vzdelávacie programy v oblasti technických nariadení a štandardov 
•	Odovzdávanie slovenských skúseností a know-how so vzťahom k aplikácii Bielej knihy v doprave pomoc pri vypracovávaní finančných stratégií v doprave, použití satelitnej navigácie, implementácii sociálnej legislatívy v doprave, zdokonaľovaní bezpečnosti v cestnej premávke a v propagácii vodnej trasy po Dunaji
•	Podpora pri zvyšovaní použitia obnoviteľnej energie (najmä energie z biomasy) s cieľom splnenia kritérií stanovených Kjótskym protokolom
•	Pomoc pri znižovaní regionálnych rozdielov podporovaním vidieckeho rozvoja prostredníctvom intenzifikácie poľnohospodárskej výroby a rozvoja obnoviteľných zdrojov energie (biomasa)
•	Pomoc v oblasti bezpečnosti jadrovej energie
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou	

2.3.2. Podnikové právo; zákon o spoločnostiach a poskytovaní služieb 
Zriadenie spoločností a podnikové právo
1. Úplná implementácia č. IV, kapitoly II PCA, týkajúca sa najmä režimu najväčšej podpory 
Vytvoriť zodpovedajúce prostredie pre činnosť spoločností prostredníctvom legislatívy o slobodnej súťaži a bankrote; zabezpečiť rovnosť podmienok spoločností z krajín EÚ a ich dcérskych spoločností v Ukrajine s národnými podnikmi; priviesť do súladu legislatívu týkajúcu sa automobilového priemyslu v Ukrajine s EÚ; zvýšiť kompetencie a úroveň nezávislosti audítorov; vytvoriť jednotný obchodný register
A/ Opatrenia vlády Ukrajiny: vypracovať návrh zákona o bankrote, novelizovať zákon o bankách (v časti pojednávajúcej o podmienkach otvorenia pobočiek zahraničných bánk), zákon o audítorskej činnosti v Ukrajine
Zodpovedné inštitúcie: Ministerstvo hospodárstva Ukrajiny, Ministerstvo spravodlivosti Ukrajiny, Ministerstvo priemyselnej politiky, Štátny výbor pre podnikanie, Národná banka Ukrajiny, Ministerstvo financií, Audítorská komora Ukrajiny
B/ Formy možnej pomoci SR:
•	Vyslanie expertov Ministerstva financií SR a Ministerstva hospodárstva SR na pobyt v Ukrajine s cieľom prezentácie legislatívy SR týkajúcej sa zakladania spoločností, slobodnej súťaže, bankrotu, audítorskej činnosti a štátnej kontroly v SR
Inštitúcie: Ministerstvo financií SR, Ministerstvo hospodárstva SR
•	Vyslanie experta Ministerstva spravodlivosti SR na pobyt v Ukrajine, prípadne usporiadanie odborného seminára vo vzdelávacom zariadení Ministra spravodlivosti SR s cieľom oboznámenia ukrajinských partnerov so skúsenosťami SR s vytvorením a prevádzkou Obchodného registra SR
Inštitúcia: Ministerstvo spravodlivosti SR 
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou

2.3.3. Pohyb kapitálu a bežné platby 
Nenavrhuje sa – prekrýva sa s aktivitou v č. 2.2 týkajúcou sa odovzdávania skúseností v oblasti reformy bankovníctva v SR
2.3.4. Pohyb osôb  vrátane pohybu pracovnej sily. Rovnaké zaobchádzanie s pracovníkmi (podmienky zamestnávania a práce)
Nenavrhuje sa – SR má uzavretú dohodu s Ukrajinou o vzájomnom zamestnávaní občanov
Pozn.:  MPSVR SR však môže ponúknuť skúsenosti s prípravou i praktickým uplatňovaním Nariadenia Rady č. 1612/68/EHS o slobode pohybu pracovníkov v rámci Spoločenstva – formou tematického poradenstva.

2.4. Spolupráca v oblasti spravodlivosti a vnútorných vecí
V rámci ENP začať dialóg o zjednodušení vízového režimu a dohode o readmisii medzi EÚ a Ukrajinou; kontrola plnenia Akčného plánu EÚ – Ukrajina pre oblasť spravodlivosti a vnútorných vecí (podpísaný 10. decembra 2001) na konci roku 2005 a stanovenie ďalších cieľov
A/ Opatrenia vlády Ukrajiny: prezentácia pozitívnych výsledkov dohôd s novými členskými krajinami o vzájomnom cestovaní občanov v krajinách EÚ; konzultácie s EK vo veci určenia mandátu Rady ministrov EÚ pre rokovania s Ukrajinou o zjednodušení vízového režimu a uzavretí readmisnej dohody medzi EÚ a Ukrajinou; snaha o súčasné uzavretie dvojstranných readmisných zmlúv s cieľovými krajinami (EÚ), tranzitnými krajinami (Ukrajina, Rusko, Bielorusko a Moldavsko) a krajinami pôvodu nelegálnych migrantov (Ázia); vypracovať návrh Národného programu reformy migračnej politiky Ukrajiny v súlade s normami EÚ; pripraviť návrh cieľov do ďalšej etapy realizácie Akčného plánu s EÚ pre oblasť JHA po roku 2005
Zodpovedné inštitúcie: Ministerstvo zahraničných vecí Ukrajiny, Ministerstvo spravodlivosti Ukrajiny
B/ Formy možnej pomoci SR:
•	Vypracovať analýzu dopadu zavedenia asymetrického modelu vízových vzťahov s Ukrajinou od 1. mája 2005 na vzájomné cestovanie občanov a komunikovať skúsenosti ďalším členským krajinám EÚ
Inštitúcia: Ministerstvo zahraničných vecí SR
•	Vyhodnotiť plnenie bilaterálnej readmisnej dohody a vykonávacieho protokolu k nej s Ukrajinou na úseku slovensko-ukrajinskej štátnej hranice v roku 2005 a komunikovať skúsenosti ďalším členským krajinám EÚ
Inštitúcie: Ministerstvo vnútra SR, Ministerstvo zahraničných vecí SR
•	Pripraviť hodnotenie plnenia cieľov Akčného plánu EÚ – Ukrajina v oblasti spravodlivosti a vnútorných vecí pre jeho celkové vyhodnotenie na konci roku 2005 a navrhnúť ciele do ďalšieho obdobia
Inštitúcie: Ministerstvo vnútra SR, Ministerstvo spravodlivosti SR, Ministerstvo zahraničných vecí SR
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou

Ministerstvo vnútra

V boji proti korupcii (bod 13) je možné poskytnúť ukrajinskej strane skúsenosti najmä v súvislosti s členstvom Slovenskej republiky v skupine štátov GRECO pri Rade Európy a s opatreniami, ktoré slovenská strana prijala na základe odporúčaní vyplývajúcich z hodnotiacich misií.
K bodu:  2.4. Spolupráca v oblasti spravodlivosti a vnútorných záležitostí
zúčastňovať sa na príprave  ukrajinských odborníkov z oblasti azylu s  výhľadom na postupné uplatňovanie spoločnej azylovej politiky. 
V rámci programu ARGO sa spolu s holandskou stranou podieľať na: 
-	výstavbe organizačných štruktúr (napr. záchytné tábory)
-	aproximácii azylového práva (školenia pre odborníkov) 
-	spolupráci v oblasti  integrácie a sociálnej práce
Ponuka skúseností z boja proti organizovanej kriminalite z nasledovných oblastí:
-	oblasť boja proti korupcii, podvodom a praniu špinavých peňazí ako súčasti organizovanej kriminality
-	spravodajské finančné analýzy - pre analytikov národných finančných spravodajských jednotiek
-	budovanie systému FIU.NET ako centrálneho systému na výmenu informácií
-	hodnotenie a porovnanie stavu legislatívneho prostredia v oblasti postihovania prania špinavých peňazí
-	hodnotenie opatrení proti praniu špinavých peňazí
-	hodnotenie inštitucionálneho a legislatívneho zabezpečenia boja proti praniu špinavých peňazí
-	posilnenie spolupráce v boji proti praniu špinavých peňazí jednotiek finančnej polície SR       a Ukrajiny
Štátna hraničná služba Ukrajiny sa momentálne nachádza v procese transformácie z vojenskej organizácie na policajnú – v tejto súvislosti je potrebné (a pre EÚ aj výhodné) poskytnúť pomoc tejto zložke pri: 
-	zmene legislatívy, aby túto organizáciu posunula smerom k policajnému spôsobu práce, k policajnej ochrane štátnej hranice a k policajnému riadeniu. Je potrebné prenesenie medzinárodných štandardov a štandardov EÚ do príslušnej legislatívy (nesmie však ísť len o mechanické prenesenie, musí tu byť aj prispôsobenie na špecifické podmienky, ktoré sú na Ukrajine)
-	pri zmene legislatívy je potrebné zabezpečiť uplatňovanie týchto zmenených zákonov v praxi, t.j. odovzdať skúsenosti z procesu transformácie (Úrad hraničnej a cudzineckej polície PPZ má tieto skúsenosti v oblasti ochrany štátnych hraníc). Informácie sa     týkajú najmä tzv. „best practices“ z nášho prechodu na plne policajnú štruktúru,  prispôsobovania sa medzinárodným štandardom a štandardom EÚ, ako aj využívania fondov poskytovaných EÚ
-	intenzívna spolupráca s ďalšími príslušnými zložkami pri potláčaní organizovaných foriem kriminality, pri ktorých je prekračovaná štátna hranica (prevádzačstvo, pašovanie tovaru), obzvlášť v prípadoch, keď je potrebná aj spolupráca orgánov pôsobiacich na hranici a vo vnútrozemí krajiny
-	kontrola na hranici musí byť vykonávaná systematicky a nie náhodilo (ako sa to deje v súčasnosti)
-	Ukrajina je tranzitnou krajinou a z toho dôvodu – ak prijme migrantov v rámci readmisie od nových členských štátov – tu vzniká problém, keďže týchto migrantov nemá kde umiestniť. Tábory a centrá, ktoré sú na Ukrajine k dispozícii, sú v nedostatočnom počte, a tie, ktoré existujú, nespĺňajú ani minimálne hygienické štandardy. Hraničná služba má takisto nedostatočný rozpočet pre starostlivosť o migrantov, ako je strava, ošatenie, lekárska starostlivosť. Bolo by potrebné zapojiť do spolupráce Migračný úrad MV SR, alebo ÚHCP PPZ pre tábory zaistenia
-	na splnenie požiadaviek implementácie Schengenského acquis má byť systém ochrany štátnej hranice založený na fungujúcej spolupráci hraničných orgánov susedných štátov. ÚHCP PPZ v tejto oblasti spolupracuje s hraničnými orgánmi susedných štátov pri zriaďovaní spoločných kontaktných pracovísk
Dňa 1. mája 2005 začala svoju činnosť Európska agentúra pre riadenie operačnej spolupráce na vonkajších hraniciach – prostredníctvom tejto agentúry bude možné pomôcť pri realizácii  opatrení v oblasti spolupráce s Ukrajinou.

Financovanie: vlastné zdroje zainteresovaných inštitúcií a formou cost-sharing s ukrajinskou stranou. Na realizáciu všetkých aktivít môžu útvary poskytnúť expertov, pomoc Ministerstva vnútra SR je však výrazne determinovaná finančnými obmedzeniami. Bez finančnej podpory EÚ a vyčlenenia špecificky viazaných prostriedkov v rozpočtovej kapitole Ministerstva vnútra  SR by MV SR nebolo schopné pomoc plnohodnotne realizovať.	

2.5. Doprava, energetika, informačná spoločnosť a životné prostredie

Energetika
6-12. Priblížiť národnú energetickú politiku cieľom energetickej politiky EÚ; prechod na princípy fungovania vnútorných trhov EÚ s plynom a elektrickou energiou; budovať energetické siete a zvyšovať diverzifikáciu dodávok energetických surovín; zefektívniť a zvýšiť bezpečnosť tranzitu zemného plynu; reštrukturalizovať uhoľný priemysel; zvýšiť efektívnosť využitia zdrojov energie; pokračovať v spolupráci s EÚ v oblasti jadrovej energie a jej bezpečnosti

A/ Opatrenia vlády Ukrajiny, ktoré sú najrelevantnejšie z hľadiska možnosti poskytnutia pomoci SR:
Uskutočniť konzultácie s EK o vytvorení Skupiny na vysokej úrovni medzi EÚ a Ukrajinou pre energetické otázky (Ministerstvo hospodárstva Ukrajiny, Ministerstvo palív a energetiky Ukrajiny, Ministerstvo financií Ukrajiny) 
Uskutočniť analýzu systému noriem a pravidiel jadrovej a radiačnej bezpečnosti a vypracovanie návrhu na jeho zlepšenie v súlade s direktívami EÚ a skúsenosťami členských krajín EÚ (Štátny výbor pre reguláciu jadrovej bezpečnosti Ukrajiny) 
Vypracovať technicko-hospodárske zdôvodnenie projektu výstavby ropovodu „Brody – Plock“ (Ministerstvo palív a energetiky, Štátna akciová spoločnosť „Naftohaz Ukrajiny“)

B/ Formy možnej pomoci SR:
•	Podporiť iniciatívu Ukrajiny na vytvorenie Skupiny na vysokej úrovni medzi EÚ a Ukrajinou pre otázky energetiky a zabezpečiť účasť slovenských expertov
Inštitúcie: Ministerstvo hospodárstva SR, Ministerstvo zahraničných vecí SR
•	Zorganizovať pobyt predstaviteľov Štátneho výboru pre reguláciu jadrovej bezpečnosti Ukrajiny v SR s cieľom oboznámenia sa so skúsenosťami SR, legislatívou a jej implementáciou pri plnení požiadaviek a noriem EÚ na zabezpečenie jadrovej bezpečnosti. S týmto cieľom využiť existujúce nástroje (napr. projekty Medzinárodnej agentúry pre atómovú energiu, bilaterálnu dohodu o spolupráci medzi SR a Ukrajinou a pod.)
Inštitúcie: Ministerstvo hospodárstva SR, Úrad jadrového dozoru SR
•	Vypracovať „štúdiu uskutočniteľnosti“ o možnosti prepravy kaspickej ropy cez územie Ukrajiny a Slovenska na trhy EÚ prostredníctvom existujúcej línie ropovodu Družba s pokračovaním na slovenskom území
Inštitúcie: Ministerstvo hospodárstva SR v spolupráci s Transpetrol, a. s.
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou

Ministerstvo hospodárstva
Posilniť spoluprácu EÚ – Ukrajina v oblasti energetiky
Pozn.: Význam spolupráce v energetickej oblasti pre SR vzrastie najmä po uzatvorení niektorých energetických zdrojov v SR. Máme prioritný záujem o prepojenie energetických sústav a o ich synchronizáciu v systéme jednosmernej spojky Ukrajina - SR.
Zvýšiť výkonnosť a bezpečnosť tranzitnej energetickej siete
Pozn.: Bezpečnosť prepravy tovarov a surovín vrátane zabezpečenia proti krádežiam z prepravných systémov ropy a plynu, je dôležitou súčasťou dobrých obchodných a partnerských vzťahov, na ktorých má SR záujem. Preto plne podporujeme všetky aktivity vedúce k eliminácii takejto činnosti.
Pokračovať v spolupráci v oblasti jadrovej energetiky a jadrovej bezpečnosti
Pozn.: Súčasťou jadrovej bezpečnosti SR je zabezpečenie prepravy jadrového paliva a prevozu rádioaktívnych odpadov z vyhoreného paliva tranzitom cez Ukrajinu. Nová zmluva medzi SR, Ukrajinou a Ruskou federáciou  o tomto tranzite sa pripravuje.
 
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou	

Životné prostredie
A/ Opatrenie vlády Ukrajiny č. 142 – vypracovať projekt Protokolu o udržaní a ochrane biodiverzity Karpát (v ukrajinských hraniciach) – inštitúcia: Ministerstvo prírodných zdrojov
B/ Forma možnej pomoci SR:
•	Spolupracovať s ukrajinskou stranou pri vypracovaní Protokolu o udržaní a ochrane biodiverzity Karpát
•	Podporovať zriadenie Regionálneho environmentálneho centra na Ukrajine
Inštitúcia: Ministerstvo životného prostredia SR 
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou

2.6. Medziľudské kontakty 
Veda a technológie, výskum a vývoj
A/ Opatrenie vlády Ukrajiny č. 154: zapojiť ukrajinské vedecké ústavy do európskeho vedeckého priestoru podľa prioritných cieľov 6. rámcového programu EÚ (Ministerstvo vzdelávania Ukrajiny, Národná akadémia vied Ukrajiny)
B/ Formy možnej pomoci SR:
•	Zvážiť možnosti spolupráce medzi vedeckými pracoviskami univerzít SR a ústavmi SAV na jednej strane a univerzitnými pracoviskami a ústavmi Národnej akadémie vied Ukrajiny na spoločných vedeckovýskumných projektoch v rámci 6. rámcového programu EÚ
Inštitúcie: Ministerstvo školstva SR, Slovenská akadémia vied, Slovenská rektorská konferencia, Rada vysokých škôl 
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou

Vzdelávanie, vyučovací proces  a mládež
A/ Opatrenie vlády Ukrajiny č. 159: zriadiť katedry európskych štúdií a európskeho práva na univerzitách prostredníctvom programu Jean Monnet
B/ Formy možnej pomoci SR:
•	Pomôcť pri zriaďovaní katedier európskych štúdií a európskeho práva na vybraných univerzitách Ukrajiny prostredníctvom programu Jean Monnet
•	Vytvoriť možnosti pre mladých vedeckých pracovníkov a študentov z Ukrajiny pre ich výskumné a študijné pobyty na univerzitných a akademických pracoviskách SR prostredníctvom programov EÚ (Tempus, Erasmus Mundus) 
Inštitúcie: Ministerstvo školstva SR, Rektorská konferencia
Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou

Ministerstvo školstva
•	Vytvoriť nástroj v oblasti vysokoškolského vzdelávania – šírenie informácií a skúseností a vytváranie partnerstiev prostredníctvom Rektorskej konferencie a Rady VŠ. Financovanie by mohlo byť zabezpečené prostredníctvom rámcového programu, prípadne cez INTAS (napr. schéma podpory doktorantov z Ukrajiny). V rámci diseminačných aktivít by mohli byť aj skúsenosti SR z rámcových programov a zapojenie Ukrajiny do konzorcií jednotlivých projektov 
•	V súvislosti s podpísaním bilaterálnej dohody medzi SR a Ukrajinou v oblasti vedy a techniky sa pripravuje vykonávací protokol, do ktorého by sa v zmysle vyššie uvedeného mohli zakomponovať aj niektoré diseminačné aktivity (vytvorenie databáz, sprostredkovanie skúseností a pod.) 
•	Ukrajine je umožnený prístup k 250 mil. eur zo zdrojov Európskej investičnej banky  a prostredníctvom Vedecko-technologického centra Ukrajiny na  financovanie transformácie zbrojného výskumu na civilný
•	 Ukrajina môže pre oblasť vedy a techniky použiť zdroje zo 6. rámcového programu pre výskum a vývoj (v rámci bilaterálnej dohody EÚ - Ukrajina), ako aj INTAS-u. Súčasne je potrebné do materiálu doplniť, že od roku 2007 bude existovať nový 7. rámcový program pre výskum a vývoj s novou štruktúrou a prioritami a v rámci neho bude potrebné zintenzívniť spoluprácu slovenských výskumných inštitúcií/podnikateľskej sféry s partnermi z Ukrajiny. V tomto kontexte zdôrazňujeme, že ide nielen o oblasť spolupráce v „akademickom“ výskume, ale dôležitou časťou tejto problematiky je spolupráca v oblasti podnikateľskej sféry v oblasti inovácií a aplikovania výsledkov výskumu a vývoja v praxi

•	 Slovenská republika má uzatvorenú bilaterálnu „Dohodu medzi vládou SR a Kabinetom ministrov Ukrajiny o vedecko-technickej spolupráci“, ktorá umožňuje financovať mobilitu vedeckých pracovníkov a prípadne aj iné formy spolupráce. 

Financovanie:   vlastné zdroje zainteresovaných inštitúcií,                                            dohodnutý cost-sharing s ukrajinskou stranou	

Kultúra a audiovizuálna oblasť
A/ Opatrenia vlády Ukrajiny č. 165 – 167: predložiť návrhy Ukrajiny a uskutočniť konzultácie s EÚ v otázke účasti Ukrajiny na programe “Culture 2000”, schválenie potrebnej legislatívy v tejto oblasti
B/ Formy možnej pomoci SR:
•	Vytvorenie možností študijných pobytov umelcov, pobytov umeleckých kolektívov a súborov z Ukrajiny v SR v zmysle platného Plánu spolupráce medzi Ministerstvom kultúry SR a Ministerstvom kultúry a umenia Ukrajiny na roky 2003 – 2007
Inštitúcie: Ministerstvo kultúry SR a Ministerstvo kultúry a umenia Ukrajiny
•	Aktívna podpora rozvoja kultúry ukrajinskej národnostnej menšiny na území Prešovského samosprávneho kraja v spolupráci s miestnou samosprávou, kultúrnymi inštitúciami a Ústrednou radou Zväzu Rusínov-Ukrajincov Slovenska
Inštitúcie: Prešovský VÚC
Financovanie:	vlastné zdroje zainteresovaných inštitúcií,                                            dohodnutý cost-sharing s ukrajinskou stranou

Cezhraničná a medziregionálna spolupráca
A/ Opatrenie vlády Ukrajiny č. 168: vypracovať návrh ukrajinskej strany na mechanizmus realizácie Program susedstva v rámci programov TACIS na podporu cezhraničnej spolupráce: Ukrajina – Poľsko – Bielorusko; Ukrajina – Maďarsko – Slovensko; Ukrajina – Rumunsko, CADSES – čiastočne sa prekrýva s č. 175 – ENPI
B/ Formy možnej pomoci SR:
•	Konzultovať s ukrajinskou stranou prípravu návrhu na realizáciu spoločných projektov cezhraničnej spolupráce v rámci programov EÚ
•	Začať konzultácie s ukrajinskou stranou o príprave spoločných projektov cezhraničnej spolupráce, ktoré môžu získať podporu v rámci ENPI v budúcej finančnej perspektíve na roky 2007 – 2013
•	Aktivity zamerané na cezhraničnú sociálnu a hospodársku spoluprácu a regionálnu spoluprácu v oblasti životného prostredia a dopravy
•	Vytváranie podmienok pre rozvoj cezhraničnej spolupráce so Zakarpatskou oblasťou Ukrajiny v zmysle uzatvorenej Dohody o spolupráci s Prešovským VÚC a Zakarpatskou oblasťou
•	Poskytovanie účinnej pomoci predstaviteľom Zakarpatskej oblasti Ukrajiny v procese prípravy a realizácie spoločných projektov v rámci Programu susedstva SR – Ukrajina – Maďarsko Interreg III A/TACIS
Inštitúcie: Ministerstvo hospodárstva SR, Ministerstvo výstavby a regionálneho rozvoja SR, Úrad vlády SR, Ministerstvo financií SR, Ministerstvo zahraničných vecí SR, Ministerstvo vnútra SR, predstavitelia VÚC Prešovského a Košického kraja
•	Pripraviť a následne realizovať zriadenie cestného hraničného priechodu Čierna – Solomonovo na ceste I/79
Inštitúcie: Ministerstvo dopravy, pôšt a telekomunikácií SR, Ministerstvo financií SR
Financovanie:     vlastné zdroje zainteresovaných inštitúcií,                                           dohodnutý cost-sharing s ukrajinskou stranou

Nové perspektívy pre partnerstvo, hospodársku integráciu a spoluprácu
A/ Opatrenia vlády Ukrajiny: koordinovať a zefektívniť technickú pomoc poskytovanú Ukrajine zo zahraničia (koordinátor – Ministerstvo ekonomiky Ukrajiny)
B/ Formy možnej pomoci SR:
•	Zabezpečiť účasť slovenských expertov na programoch technickej pomoci EÚ v rámci twinningov pre Ukrajinu
•	horizontálne vzdelávanie pracovníkov štátnej správy Ukrajiny v oblasti Európskej integrácie s využitím skúseností získaných z predvstupovej pomoci Európskej únie Slovenskej republike (napr. koordinácia pomoci z fondov PHARE, ISPA, SAPARD a ďalších), čo by prispelo k vyššej efektivite technickej pomoci poskytovanej Ukrajine zo zahraničia 
Inštitúcie: Úrad vlády SR, Ministerstvo zahraničných vecí SR, Ministerstvo hospodárstva SR
Financovanie:     vlastné zdroje zainteresovaných inštitúcií,                                            dohodnutý cost-sharing s ukrajinskou stranou